N Á V R H

UZNESENIE VLÁDY SLOVENSKEJ REPUBLIKY

č. 

z 

k návrhu účasti delegácie Slovenskej republiky na 91. zasadnutí Generálnej konferencie Medzinárodnej organizácie práce v Ženeve v dňoch 3. júna 2003 až 19. júna 2003

Číslo materiálu:		
Predkladateľ:	minister práce, sociálnych vecí a rodiny	

VLÁDA

A.	súhlasí

A.1. s účasťou delegácie Slovenskej republiky na 91. zasadnutí Generálnej konferencie Medzinárodnej organizácie práce v Ženeve v dňoch 3. júna 2003 až 19. júna 2003 (ďalej len „konferencia“), v trojstrannom zložení,

A.2. s návrhom zloženia za vládu SR a postupu delegácie Slovenskej republiky na konferencii,

A.3. s návrhom stanoviska vlády SR k programu a k navrhovaným záverom konferencie,

B.	vymenúva

B.1. vládnu časť delegácie Slovenskej republiky v zložení: delegát – vedúci delegácie: Kálmán Petőcz, veľvyslanec Stálej misie Slovenskej republiky pri úradovni OSN a ostatných medzinárodných organizáciách v Ženeve; delegát – zástupca vedúceho delegácie: Milan Májek, prvý tajomník Stálej misie Slovenskej republiky pri úradovni OSN a ostatných medzinárodných organizáciách v Ženeve; náhradníci delegátov a poradcovia: Mária Buchtová, Vlasta Husáriková, Anna Machalíková 

B.2. delegáciu Slovenskej republiky za zamestnávateľov na základe nominácie členov delegácie zo strany Asociácie zamestnávateľských zväzov a združení SR v zložení: jeden delegát a dvaja poradcovia

B.3.  delegáciu Slovenskej republiky za zamestnancov (pracovníkov) na základe nominácie členov delegácie zo strany Konfederácie odborových zväzov SR v zložení: jeden delegát a dvaja poradcovia 

C. ukladá

členom vládnej časti delegácie SR

C.1. zabezpečiť, aby schválený postup delegácie SR, schválené stanovisko vlády SR k programu a záverom konferencie slúžili ako záväzná inštrukcia,

ministrovi práce, sociálnych vecí a rodiny SR

C.2. zabezpečiť vystavenie a zaslanie poverovacích (akreditačných) listín členov delegácie SR na  konferenciu,
                                                                                T: najneskôr do 19. mája 2003 

C.3.  predložiť správu o priebehu a výsledkoch konferencie vláde SR s návrhom príslušných opatrení;
                                      			           T: najneskôr do 15. novembra 2003
D.	berie na vedomie

D.1. skutočnosť, že náklady – cestovné výdavky a výdavky spojené s pobytom na 91. zasadnutí konferencie časti delegácie SR za zamestnávateľov, ako aj časti delegácie SR za zamestnancov (pracovníkov) sa uhrádzajú z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 odsekom 2 písm. a) Ústavy Medzinárodnej organizácie práce; náklady – cestovné výdavky a výdavky spojené s pobytom delegátov (náhradných delegátov, poradcov) vládnej časti delegácie SR uhrádza príslušné ministerstvo alebo iný ústredný orgán štátnej správy SR podľa toho, ku ktorému ministerstvu alebo inému ústrednému orgánu štátnej správy SR je vymenovaný vládny delegát (náhradný delegát, poradca) v služobnom alebo obdobnom vzťahu.

Vykoná: minister práce, sociálnych vecí a rodiny SR.

Na vedomie: Asociácia zamestnávateľských zväzov a združení SR,
                       Konfederácia odborových zväzov SR.